text: Bedemand klar med ny opfindelse
  04 november 2010 kl. 11.39
  Steen Kristensen, bedemand i Guderup, har lavet en opfindelse, der skal forhindre dårlige rygge i forbindelse med de mange krævende løftopgaver, bedemænd dagligt udsættes for.
  Steen har som så mange andre med daglige tunge løft prøvet at være uarbejdsdygtig eller besværet med rygsmerter gennem kortere og længere perioder, og det var da også baggrunden for, at idéerne fik ekstra næring til at blomstre. Nu er opfindelsen blevet en realitet.
  
  Interesse fra Tyskland
  Opfindelsen er netop blevet patenteret og tillige også godkendt hos Arbejdstilsynet. Blandt aftagerne er først og fremmest hele bedemandsbranchen, og de første interesserede har da også allerede meldt sig som køber af den nye sele. Specielt til vores tyske naboland forventer Steen Kristensen en solid afsætning.
  